wickkiey/tamil-wikipedia-chunked huggingface dataset:
# வல்லூர் அனல் மின் நிலையம்

## கட்டுமானம்

இந்த ஆலை மெகா மின் திட்டக் கொள்கையின் கீழ் நிறுவப்பட்டது. முந்தைய தமிழ்நாடு மின்சார வாரியம் மற்றும் தேசிய அனல் மின் நிறுவனம் இவற்றின் கூட்டு முயற்சியில் தேசிய அனல் மின் நிலையம் தமிழ்நாடு எரிசக்தி நிறுவனம் லிமிடெட் அமைக்கப்பட்டது. 2007 ஆம் ஆண்டு செப்டம்பர் 5 ஆம் நாள் வல்லூர் அனல் மின் உலைக்கு அடிக்கல் நாட்டப்பட்டது. இந்த நிறுவனத்தின் உத்தேச கட்டுமான மதிப்பு இந்திய ரூபாயில் 80 பில்லியன்களாகும். 2007 ஆம் ஆண்டு ஆகத்து 13 இல் மாநிலத்தில் இயங்கிக் கொண்டிருக்கும் மின் சாதன தயாரிப்பாளர்களில் ஒன்றான பாரத மிகுமின் நிறுவனமானது முதல் நிலை உலை கட்டுமானத்திற்கான மின்னாக்கிகள் மற்றும் சுழலிகள் வழங்குவதற்காக இந்திய ரூபாயில் 19,900 மில்லியன் ரூபாய்கள் வழங்கப்பட்டது.  
இந்த திட்டப்பணியானது இரண்டு கட்டங்களாக மேற்கொள்ளப்பட்டது: நிலை ஒன்றானது 500 மெகாவாட் அலகுகள் உற்பத்திக்கான அலகினை இந்திய ரூபாய் 54 பில்லியனிலும் மற்றும் நிலை இரண்டானது 500 மெகாவாட் உற்பத்திக்கான அலகானது இந்திய ரூபாயில் 30 பில்லியன் தொகையிலும் கட்டப்பட்டது. இந்த உலையானது 2010 ஆம் ஆண்டில் இயங்கும் என எதிர்பார்க்கப்பட்டது. ஆனால், பாரத மிகு மின் நிறுவனத்தால் கட்டப்பட்ட நிலக்கரியைக் கையாளும் வசதிகளை நிறுவுவதில் ஏற்பட்ட தாமதத்தால் இது தாமதமானது. கொதிகலனானது 2009 ஆம் ஆண்டு ஜனவரி 5 ஆம் நாள் நிறுவப்பட்டது. அலகு 1 இற்கான 216 டன் கொதிகலனானது சூன் 2010 இல் நிறுவப்பட்டது. இந்த அலகு மார்ச் 2012 இல் ஆய்விடப்பட்டது. ஆனால், இதன் முழுத்திறனுடன் இயங்குவது நிலக்கரியைக் கையாள்வதில் உள்ள சிக்கல்களால் மேலும் தாமதமானது. அலகு 2 இன் சார்பற்ற வேலைகள் 2010 இல் தொடங்கியது. முதல், இரண்டாவது மற்றும் மூன்றாவது அலகுகள் முறையே 9 மார்ச் 2012, 26 பிப்ரவரி 2013 மற்றும் 28 பிப்ரவரி 2014 அன்று மின் பகிர்மான கட்டமைப்புடன் ஒத்திசைவாக்கப்பட்டன.  
செப்டம்பர் 2009 இல், வல்லூருக்கான அனல் மின் நிலையத்திற்கான அலகுகளை வழங்குவதற்கான 130 மில்லியன் ரூபாய் ஒப்பந்தம் பாரத மிகுமின் நிறுவனத்திற்கு வழங்கப்பட்டது. இதன்படி, பாரத மிகு மின் நிறுவனம் நீராவி மின்னாக்கி மற்றும் நீராவி விசையாழி தொகுப்புகளை வழங்கி அவற்றை நிறுவியது. நீராவி மின்னாக்கிகள், சுழலி மின்னாக்கிகள், நிலை மின்னியல் கவர்ச்சி விசை வீழ்படிவாக்கிகள் மற்றும் அதனுடன் தொடர்புடைய துணைக்கருவிகள், மற்றும் கட்டுப்பாட்டுக் கருவிகள், அமைப்புகளின் வடிவமைப்பு, பொறியியல் உற்பத்தி, வழங்கல், கருவிமயமாக்கல் அமைப்புகள் ஆகியவற்றை நிறுவுவதற்கும் அவற்றை ஆய்வு செய்வதற்கும் பாரத மிகு மின் நிறுவனமே பொறுப்பேற்றுள்ளது.
# கத்தே மாகாணம்

**கத்தே மாகாணம்** (ஆங்கிலம்: Hatey) தெற்கு துருக்கியின், கிழக்கு மத்திய தரைக்கடல் பகுதியில் அமைந்துள்ள ஒரு மாகாணமாகும் . இதன் நிர்வாக தலைநகரம் அந்தியோகியா, மற்றும் மாகாணத்தின் மற்ற முக்கிய துறைமுக நகரம் அலெக்சாண்ட்ரெத்தா ஆகும். இது சிரியாவின் தெற்கு மற்றும் கிழக்கிலும், துருக்கிய மாகாணங்களான அதானா மற்றும் உசுமானியாவின் வடக்கிலும் உள்ளது.  
முதலாம் உலகப் போருக்குப் பின்னர் உதுமானிய பேரரசில் இருந்து சிரியா சுதந்திரம் அடைந்ததைத் தொடர்ந்து பல ஆண்டுகளில் சிரியா இதன் மீதான இறையாண்மையை சொண்டுள்ளது. இரு நாடுகளும் பிரதேசத்தின் மீதான தகராறில் பொதுவாக அமைதியாக இருந்தபோதிலும், சிரியா ஒருபோதும் அதற்கான உரிமையை கைவிடவில்லை.
# கத்தே மாகாணம்

## வரலாறு

ஆரம்பகால வெண்கல யுகத்திலிருந்தே கத்தே அக்காடியப் பேரரசின் ஒரு பகுதியாக இருந்தது, பின்னர் யம்காத்தின் அமோரிட்டு இராச்சியத்தின் பகுதியாக இருந்தது. பின்னர், அது மித்தானிய பேரரசின் பகுதியாக மாறியது , பின்னர் அடுத்தடுத்து இட்டைட்டு பேரரசால் ஆளப்பட்டு வந்தது.  
பின்னர் அந்த பகுதி அசிரியர்களின் கட்டுப்பாட்டிற்குள் வந்தது ( உரராத்துவின் சிறு ஆக்கிரமிப்பு தவிர), பின்னர் பெர்சியர்கள் இதை ஆண்டு வந்துள்ளனர் இப்பகுதி செலூக்கிய பேரரசின் ஆட்சி மையமாக இருந்தது, இது சிரிய தெத்ரபோலிசின் நான்கு கிரேக்க நகரங்களுக்கு (அந்தியோகியா, செலியுசியா பியரியா, அபாமியா மற்றும் இலாவோடிசியா ) சொந்தமானது. கிமு 64 முதல் அந்தியோகியா நகரம் உரோமானியப் பேரரசின் முக்கியமான பிராந்திய மையமாக மாறியது.  
638 இல் ராசிதுன் கலிபாவால் இந்த பகுதி கைப்பற்ற்றப்பட்டது, பின்னர் உமையா மற்றும் அப்பாசிய அரபு வம்சங்களின் கட்டுப்பாட்டின் கீழ் வந்தது. 11 ஆம் நூற்றாண்டு முதல், இசிடைைட்டுகளின் ஆட்சிக்குப் பின்னர் இப்பகுதி அலெப்போ- அடிப்படையிலான கம்தானித்களால் கட்டுப்படுத்தப்பட்டது. 969 ஆம் ஆண்டில் அந்தியோகியா நகரம் பைசாந்தியப் பேரரசால் மீண்டும் கைப்பற்றப்பட்டது. இதை 1078 இல் பைசாந்திய அரசர் பிலரெத்தோசு பிராச்சமியோசு கைப்பற்றினார். அவர் அந்தியோகியா முதல் எடெசா வரை ஒரு அரசை நிறுவினார். இது 1084 இல் ரம் சுல்தான் முதலாம் சுலைமானால் கைப்பற்றப்பட்டது. இது 1086 இல் அலெப்போவின் சுல்தான் முதலாம் துத்துஷ் கைக்குச் சென்றது. 1098 ஆம் ஆண்டில் சிலுவைப்போர் கத்தேயைக் கைப்பற்றும் வரை செல்யூக் ஆட்சி 14 ஆண்டுகள் நீடித்தது, அது அந்தியோகியாவின் அரச மையமாக மாறியது. 1268 இல் மம்லூக் சிலுவை வீரர்கள் இதை கைப்பற்றினர்.
# கத்தே மாகாணம்

## வரலாறு

### துருக்கியின் கத்தே மாகாணம்

1939 ஜூன் 29 இல், நடத்தப்பட்ட ஒரு வாக்கெடுப்பைத் தொடர்ந்து, கத்தே ஒரு துருக்கிய மாகாணமாக மாறியது. இந்த வாக்கெடுப்பு "போலியானது" மற்றும் "மோசடி" என்று கூறப்பட்டது. துருக்கி பல்லாயிரக்கணக்கான துருக்கியர்களை வாக்கெடுப்புக்காக அலெக்சாண்தெரத்தாவுக்கு அனுப்பியது. இவர்கள் கத்தேயில் பிறந்த துருக்கியர்கள் அப்போது துருக்கியில் வேறு இடங்களில் வசித்து வந்தனர். 1937 மற்றும் 1938 ஆம் ஆண்டுகளில் துருக்கிய அரசாங்கம் அனைத்து அரசு ஊழியர்களின் பட்டியலை தயாரிக்கும்படி கேட்டுக்கொண்டது. பட்டியலிடப்பட்டவர்கள் பின்னர் குடிமக்களாக பதிவு செய்து வாக்களிக்க கத்தேவுக்கு அனுப்பப்பட்டனர்.
# கத்தே மாகாணம்

## நிலவியல்

சமமான அட்சரேகை மற்றும் தீர்க்கரேகைகளின் வடகிழக்கில் கத்தே பயணிக்கிறது. 46% நிலம் மலை, 33% சமவெளி மற்றும் 20% பீடபூமி மற்றும் மலைப்பகுதியும் அடங்கும். சில கனிமங்கள் உள்ளன, இசுகெண்தெரூன் துருக்கியின் மிகப்பெரிய இரும்பு மற்றும் எஃகு ஆலைக்கு சொந்தமானது, மற்றும் இயேலாடா மாவட்டம் *ரோஸ் ஆஃப்* கத்தே என்ற வண்ணமயமான பளிங்கை உருவாக்குகிறது.
# கத்தே மாகாணம்

## நிலவியல்

### காலநிலை

கத்தே ஒரு மத்திய தரைக்கடல் காலநிலையைக் கொண்டுள்ளது, இது மிகவும் வெப்பமான, நீண்ட மற்றும் வறண்ட கோடைகாலங்களை குளிர்ந்த மழைக்காலங்களைக் கொண்டுள்ளது. உள்நாட்டிலுள்ள மலைப் பகுதிகள் கடற்கரையை விட வறண்டவை
# கத்தே மாகாணம்

## மக்கள்தொகை

ஷியா இஸ்லாத்தின் அல்லது சுன்னி இசுலாத்தைச் சேர்ந்த பெரும்பான்மையான மக்கள் இஸ்லாத்தை பின்பற்றுகிறார்கள், ஆனால் சிரியா மரபுவழி, சிரியா கத்தோலிக்கர், மரோனைத், அந்தியோகியன் கிரேக்க மற்றும் ஆர்மீனிய சமூகங்கள் உட்பட பிற சிறுபான்மையினரும் உள்ளனர். பெரும்பாலான மத்தியதரைக் கடல் மாகாணங்களைப் போலல்லாமல், சமீபத்திய ஆண்டுகளில் துருக்கியின் பிற பகுதிகளிலிருந்து வெகுசன இடம் பெயர்வுகளை கத்தே எதிர் கொள்ளவில்லை, எனவே அதன் பாரம்பரிய கலாச்சாரத்தின் பெரும்பகுதியைப் பாதுகாத்து வருகிறது; எடுத்துக்காட்டாக, அரபு இன்னும் மாகாணத்தில் பரவலாக பேசப்படுகிறது.  
சிரிய உள்நாட்டுப் போரின்போது, மாகாணம் அகதிகளின் வருகையை அனுபவித்துள்ளது. உத்தியோகபூர்வ புள்ளிவிவரங்களின்படி, 21 ஏப்ரல் 2016 நிலவரப்படி, 408,000 சிரிய அகதிகள் மாகாணத்தில் வாழ்ந்தனர்.
# கத்தே மாகாணம்

## கல்வி

முஸ்தபா கெமல் பல்கலைக்கழகம் துருக்கியின் புதிய மூன்றாம் நிலை நிறுவனங்களில் ஒன்றாகும், இது 1992 இல் இசுகெண்தெருன் மற்றும் அன்தாகியாவில் நிறுவப்பட்டது.
# கத்தே மாகாணம்

## போக்குவரத்து

இந்த மாகாணத்தில் கத்தே விமான நிலையம் மற்றும் நகரங்களுக்கு இடையேயான பேருந்துகள் சேவை செய்கின்றன.
# பிரான்சுவா மன்சா

**பிரான்சுவா மன்சா** (*François Mansart*, 23 சனவரி 1598 - 23 செப்டெம்பர் 1666) என்பவர் ஒரு பிரெஞ்சுக் கட்டிடக்கலைஞர். இவரே பிரான்சின் பரோக் கட்டிடக்கலையில் செந்நெறியியத்தை அறிமுகம் செய்தவராகக் கருதப்படுகின்றார். உயர் தரமான மெருகு, நயம், நேர்த்தி என்பவை பொருந்திய ஆக்கங்களை உருவாக்கிய இவரே 17 ஆம் நூற்றாண்டின் மிகச் சிறந்த பிரெஞ்சுக் கட்டிடக்கலைஞர் எனப் *பிரித்தானிக்கா கலைக்களஞ்சியம்* கூறுகின்றது.  
இவரைப் பொதுவாக மன்சா எனவே அழைத்தனர். கட்டிடங்களில் இரண்டு வெவ்வேறு சரிவுகளைக் கொண்ட, நாற்புறம் சரிந்த கூரைகளை இவர் பயன்படுத்தினார். கூடிய சரிவு கொண்ட கூரைப் பகுதியில் சாளரங்களை அமைத்து, உயரமான கூரைப் பகுதிக்குக் கீழ், மக்கள் பயன்படுத்துவதற்கு உகந்த இடவசதிகளை உருவாக்கினார். இவ்வாறான கூரைகள் பின்னர் இவரது பெயரில், *மன்சார்ட் கூரை* (mansard roof) எனப் பெயர்பெற்றது.
# பிரான்சுவா மன்சா

## வாழ்க்கை

இவரது தந்தையார் பாரிசில் தலைமைத் தச்சராகப் பணிபுரிந்தார். இவர் ஒரு கட்டிடக்கலைஞராகப் பயிற்சி பெற்றவர் அல்ல. இவர் ஒரு கற்கொத்தனாராகவும், சிற்பியாகவும் பயிற்சிபெற இவரது உறவினர்கள் உதவினர். நான்காம் என்றியின் ஆட்சிக் காலத்தில் மிகப் புகழ் பெற்ற கட்டிடக்கலைஞராக விளங்கிய சலோமோன் டி புரோசு என்பவரின் கலைக்கூடத்திலேயே இவர் கட்டிடக்கலை தொடர்பான திறன்களைப் பெற்றுக்கொண்டதாகக் கருதப்படுகின்றது.  
1620களில் இருந்து, ஒரு கட்டிடக்கலைஞராக இவரது திறமைக்காகவும், பாணிக்காகவும் இவர் பெரும் புகழ்பெற்று விளங்கினார். ஆனாலும், இவர் ஒரு பிடிவாதக்காரராகவும், கடும் செம்மைவாதியாகவும் மக்கள் இவரைப் பார்த்தனர். தான் விரும்பியபடி அமையாவிட்டால் கட்டிய கட்டிடங்களை இடித்துத் திரும்பவும் கட்டுபவர் எனக் கூறுகின்றனர். மன்சாவைப் பணிக்கமர்த்திக் கட்டிடங்களை அமைப்பது பெரும் செலவு பிடிக்கக்கூடியது என்பதால். பெரும் பணக்காரர்கள் மட்டுமே இவரைக் கொண்டு கட்டிடங்களை அமைப்பிக்கக் கூடியதாக இருந்தது.
# ஜுனாகாத் கோட்டை

**ஜுனாகாத் கோட்டை** *(Junagarh Fort)* இந்திய மாநிலமான ராஜஸ்தானில் உள்ள பிகானேரில் உள்ளது. இக்கோட்டை முன்னாளில் சிந்தாமணி என்று அழைக்கப்பட்டது. இருபதாம் நூற்றாண்டில், இக்கோட்டையில் வாழ்ந்த அரசு குடும்பத்தினர் லால்கட் அரண்மனைக்கு குடிபெயர்ந்த போது, இக்கோட்டைக்கு 'பழைய கோட்டை' என்று பொருள்படும் ஜுனாகாத் என்ற பெயர் ஏற்பட்டது. இராஜஸ்தான் மாநிலத்திலுள்ள பல கோட்டைகள் மலைமேல் கட்டப்பட்டவை. ஆனால், இக்கோட்டை சமதள நிலப்பரப்பில் கட்டப்பட்டது என்பது இங்கே குறிப்பிடத்தக்கது. தற்போதைய பிகானேர் நகரத்தின் வரலாற்றில் இக்கோட்டை முக்கிய பங்கைப் பெறுகிறது.  
பிகானேரின் ஆறாம் அரசரான ராஜா ராஜ் சிங் அவர்கள் இவ்வூரை 1571 முதல் 1611ஆம் ஆண்டு வரை ஆண்டார். அவரது அமைச்சரான கரண் சிங்கின் மேற்பார்வையில் இக்கோட்டை கட்டப்பட்டது. 1589ஆம் ஆண்டில் தொடங்கப்பட்ட கட்டிட வேலை, 1594ஆம் ஆண்டில் முடிக்கப்பட்டது. தற்போதைய பிகானேர் நகரத்தின் நடுவிலிருந்து 1.5 கி.மீ தொலைவில் இக்கட்டிடம் அமைந்துள்ளது. இக்கோட்டையின் இடிபாடுகள் லட்சுமி நாராயணன் கோயிலுக்கருகில் பாதுகாக்கப்படுகின்றன.  
பல முறை பல எதிரிகள் கைப்பற்ற முயன்றும் அவர்களின் ஆளுகைக்குள் இக்கோட்டை வரவில்லை. ஒரே ஒரு நாள் மட்டும் கம்ரான் மிர்சா என்ற மன்னரின் கட்டுப்பாட்டுக்குள் வந்தது. இவர் முகலாய மன்னரான பாபரின் இரண்டாவது மகன்.  
கிட்டத்தட்ட 5.28 ஹெக்டேர் பரப்பளவில் அமைந்துள்ள இக்கோட்டைக்குள் அரண்மனையும் கோயிலும் அமைந்துள்ளன.
# ஜுனாகாத் கோட்டை

## புவியியல்

இக்கோட்டை ராஜஸ்தானின் பாலை நிலமான தார் பாலைவனத்தில் அமைந்துள்ளது. இக்கோட்டையின் வடமேற்கில் ஆரவல்லி மலைத்தொடர் சூழ்ந்துள்ளது. இக்கோட்டை அமைந்துள்ள பிகானேரும், ஜெய்சல்மேர், ஜோத்பூர் ஆகிய நகரங்களும் பாலவன நிலத்தில் அமைந்தவை.
# ஜுனாகாத் கோட்டை

## புவியியல்

### கோயில்கள்

கோட்டைக்குள் ஹரி மந்திர் உள்ளது. இக்கோயில் அரச குடும்பத்தினர் வழிபடுவதற்காகக் கட்டப்பட்டது. இங்கு விஜயதசமியும், கங்கவுர் திருவிழாவும், குடும்ப விழாக்களும் கொண்டாடி இருக்கின்றனர். தசரா விழாவின் போது, போர் ஆயுதங்களும் குதிரைகளும் வழிபடப்படுகின்றன. இக்கோயிலின் மூலவர் லட்சுமி நாராயணர் ஆவார். இங்கு இலட்சுமித் தாயார் உடன் பெருமாள் உறைகிறார்.
# ஜுனாகாத் கோட்டை

## புவியியல்

### அரண்மனைகள்

**கரண் மகால்** கரண் சிங் என்பவரால் 1690ஆம் ஆண்டுவாக்கில் கட்டப்பட்டது. முகலாய அரசரான அவுரங்கசீப்பை வெற்றி பெற்றதன் அடையாளமாக இக்கோட்டையைக் கட்டினார். பொது மக்கள் கூடுவதற்காக அமைக்கப்பட்ட இம்மண்டபத்தை ஒட்டி, தோட்டமும் அமைக்கப்பட்டுள்ளது. இம்மண்டபத்தின் மாடங்கள் கற்களாலும் மரக்கட்டைகளாலும் வேலைப்பாடுகளுடன் செய்யப்பட்டன. பின்னர் வந்த அனூப் சிங், சூரத் சிங் போன்ற அரசர்கள் இம்மண்டபத்திற்கு வேலைப்பாடுகளுடன் கூடிய கண்ணாடித்துண்டுகளை அமைத்தனர். இவற்றில் சிவப்பு நிறத்திலும், தங்க நிறத்திலும் பூசப்பட்டன.  
**பூல் மகால்** இக்கோட்டையின் பழைமையான கட்டிடமாகும். பூ மண்டபம் என்று பொருள்படும் பெயரைக் கொன்டது  
**அனூப் மகால்** என்ற மாடிக் கட்டிடம் அரச குடும்பத்தின் ஆட்சிக் கட்டிடமாக செயல்பட்டது. இங்கு மரத்தால் வேயப்பட்ட தளங்களும், கண்ணாடித் துண்டுகளால் செய்யப்பட்ட வேலைப்பாடுகளும் நிரம்பியுள்ளன. தங்கப் பூச்சு பெற்ற ஓவியங்களும் இங்கு வைக்கப்பட்டுள்ளன.  
**கங்கா மகால்**, கங்கா சின் என்பவரால் இருபதாம் நூற்றாண்டில் கட்டப்பட்டது. இங்குள்ள அருங்காட்சியகத்தில் முதலாம் உலகப் போரில் பயன்படுத்தப்பட்ட போர்க்கருவிகள் வைக்கப்பட்டுள்ளன.  
**பாதல் மகால்** அனூப் மகாலுடன் அமைந்துள்ளது. இங்கு அரசருக்கு முக்கியஸ்தர்கள் மரியாதை செலுத்தும் படங்கள் ஓவியங்களாக வரையப்பட்டு உள்ளன. வீரர்களும் அமைச்சர்களும், முக்கியஸ்தர்களும் அணிவகுத்து நிற்கும் படங்களும் இங்குள்ளன.
# எத்தியோப்பிய மேட்டுநிலங்கள்

**எத்தியோப்பிய மேட்டுநிலங்கள்** (Ethiopian Highlands) வடகிழக்கு ஆப்பிரிக்காவின் கொம்புப் பகுதியில் எத்தியோப்பியாவில் அமைந்துள்ள முரட்டு மலைப்பகுதியாகும். இது ஆப்பிரிக்கக் கண்டத்தில் மிக உயரமான தொடர்ச்சியான பகுதியை உருவாக்குகிறது, அதன் மேற்பரப்பில் ஒரு பகுதி 1500 மீட்டருக்குக் (4900 அடி) கீழாகத் தொடங்கி, இதர பகுதிகள் அதிகபட்ச உயரமாக 4550 மீட்டர் (14930 அடி) வரை உயரத்தை எட்டுகின்றன. அதன் உயரம் மற்றும் பெரிய பரப்பளவு காரணமாக இது சில நேரங்களில் **ஆப்பிரிக்காவின் கூரை** என்று அழைக்கப்படுகிறது. எத்தியோப்பிய மேட்டுநிலத்தில் பெரும்பாலானவை மத்திய மற்றும் வடக்கின் திக்ரே பிரதேசம் ஒரு பகுதியாகும், மேலும் அதன் வடக்குப் பகுதி எரித்திரியாவை அடைகிறது.
# எத்தியோப்பிய மேட்டுநிலங்கள்

## வரலாறு

எத்தியோப்பிய மேட்டுநிலத்தின் தெற்குப் பகுதிகளில் ஒரு காலத்தில் இடைக்காலத்தின் ஆரம்பகால நவீன மாநிலமான காஃபா இராச்சியம் அமைந்திருந்தது, அந்தக் காலகட்டத்தில் காப்பியானது அரேபிய தீபகற்பத்திற்கு ஏற்றுமதி செய்யப்பட்டது. முந்தைய காலத்தின் இராச்சியத்தின் நிலம் நீளமான காடுகளைக் கொண்ட மலைப்பாங்கான பகுதியாகும். இங்குள்ள நிலப்பகுதியானது மிகவும் வளமானது, ஆண்டுக்கு மூன்று அறுவடை செய்யுமளவு வளம் நிறைந்தது. "காபி" என்ற சொல் அரபு வார்த்தையான*கஹ்வாவிலிருந்து* உருவானது ( <span>قهوة)</span> மற்றும் இந்த வார்த்தை காஃபா என்ற வார்த்தை வரை நீள்கிறது
# எத்தியோப்பிய மேட்டுநிலங்கள்

## புவியியல் அமைவு

இம்மேட்டுநிலங்களானவை வடமேற்கு மற்றும் தென்கிழக்கு பகுதிகளாக முதன்மை எத்தியோப்பிய பிளவினால் பிரிக்கப்பட்டுள்ளது. இந்த மேட்டு நிலத்தில் ஏராளமான உப்பு ஏரிகள் உள்ளன. டைக்ரே மற்றும் அம்ஹாரா பிராந்தியங்களை உள்ளடக்கிய வடமேற்கு பகுதியில் செமியன் மலைகள் அடங்கும். இதன் ஒரு பகுதி சிமியன் மலைகள் தேசியப் பூங்காவாக அறிவிக்கப்பட்டுள்ளது. அதன் சிகரமானது, ராஸ் டாஷென் (4,550 மீ), எத்தியோப்பியாவின் மிக உயர்ந்த சிகரம் ஆகும். நீல நைலின் மூலமான டானா ஏரி எத்தியோப்பிய மேட்டுநிலத்தின் வடமேற்கு பகுதியில் உள்ளது.  
தென்கிழக்கு பகுதியின் மிக உயர்ந்த சிகரங்கள் எத்தியோப்பியாவின் ஒரோமியா பகுதியின் பேல் மண்டலத்தில் அமைந்துள்ளன. தேசிய பூங்காவாக அறிவிக்கப்பட்ட பேல் மலைகள், செமியனை விட உயர்ந்தவை. இம்மலைத் தொடரின் வரம்பில் 4,000 மீட்டருக்கும் அதிக உயரம் கொண்ட சிகரங்கள் உள்ளன. இவற்றில் எத்தியோப்பியாவின் இரண்டாவது மிக உயர்ந்த சிகரமான மவுண்ட் துலு டெம்டு (4,337 மீ), மற்றும் பட்டு மவுண்ட் (4,307 மீ) ஆகியவை அடங்கும்.  
நாட்டின் பெரும்பாலான முக்கிய நகரங்கள் (கோண்டார் மற்றும் ஆக்சம் போன்ற வரலாற்றுத் தலைநகரங்களை உள்ளிட்ட) கடல் மட்டத்திற்கு மேலே சுமார் 2000-2500 மீட்டர் (6600 - 8200 அடி) உயரத்தில் அமைந்துள்ளன
# எத்தியோப்பிய மேட்டுநிலங்கள்

## காலநிலை

எத்தியோப்பிய மேட்டுநிலத்தின் முக்கிய காலநிலை வெப்பமண்டல பருவக்காற்றுக் காலம் ஆகும். இது பொதுவாக மற்ற பகுதிகளை விடக் குளிராக உள்ளது.
# எத்தியோப்பிய மேட்டுநிலங்கள்

## சூழ்நிலையியல்

பூமத்திய ரேகைக்கு அருகில் அமைந்துள்ள எத்தியோப்பியாவானது மலைப்பகுதியாக இருப்பதன் காரணத்தால் (கடல் மட்டத்திலிருந்து உயரமான பகுதியில் அமைந்துள்ளதால்) இந்த நாட்டிற்கு எதிர்பாராத விதமாக மித வெப்பமண்டல காலநிலை அமைகிறது. மேலும், இந்த மலைகள் இந்தியப் பெருங்கடலிலிருந்து வரும் பருவக்காற்றின் மழையை ஈர்க்கின்றன, இதன் விளைவாக மழைக்காலம் ஜூன் முதல் செப்டம்பர் நடுப்பகுதி வரை நீடிக்கிறது. இந்த கனமழையானது நைல் நதியில் கோடை காலத்தில் வெள்ளப்பெருக்கிற்கு காரணமாகிறது, இது பண்டைய கிரேக்கர்களிடத்தில் குழப்பத்தை ஏற்படுத்தியது, ஏனெனில் கோடை காலத்தை மத்தியதரைக் கடலில் வறண்ட காலமாகவே அவர்கள் அறிந்திருந்தார்கள்.
# விக்கிப்பீடியா:பகுப்பாக்கம்

இப்பக்கம் விக்கிப்பீடியாவில் பகுப்பு/பகுப்பாக்கம் செயல்பாட்டைச் சரியாகப் பயன்படுத்துவதற்கான வழிகாட்டுதலைக் கொண்டுள்ளது. பகுப்பாக்கத்தின் மையக் குறிக்கோளானது விக்கிப்பீடியாவில் உள்ள பக்கங்களுக்கு வழிசெலுத்தல் இணைப்புகளை வழங்குவதாகும்.
# விக்கிப்பீடியா:பகுப்பாக்கம்

## உதவி

1. பகுப்புகள் பற்றிய நுட்பங்கள் பற்றி அறிய உதவி:பகுப்பு
1. விக்கிப்பீடியா:பகுப்பாக்கம் செய்யக்கூடியதும் கூடாததும்
# விக்கிப்பீடியா:பகுப்பாக்கம்

## நெறிமுறைகள்

### தலைப்பை நகர்த்துதல்

தலைப்பில் பிழை இருந்தால், தலைப்பை வழிமாற்று இன்றி நகர்த்த வேண்டும்.  
**ஏன்?**
- அவ்விதம் செய்யும்போது, முந்தைய தொகுப்புகளுக்குரிய வரலாறு அப்படியே இருக்கும்.  
**நகர்த்திய பிறகு என்ன செய்ய வேண்டும்?**
- பழைய பகுப்பில் குறைந்த எண்ணிக்கையிலான கட்டுரைகள் இருந்தால், மனித ஆற்றல் கொண்டு அக்கட்டுரைகளில் புதிய பகுப்பினை சேர்க்கலாம்.  
- அதிக எண்ணிக்கையிலான கட்டுரைகள் இருந்தால், தானியங்கி உதவி மூலம் புதிய பகுப்பினைப் சேர்க்க வேண்டும்.
# விக்கிப்பீடியா:பகுப்பாக்கம்

## நெறிமுறைகள்

### பகுப்பினை இடுதல்

இயன்றளவு துல்லியமான பகுப்பினை (more specific) இடவேண்டும். எடுத்துக்காட்டு:
- மேட்டூர் அணை எனும் கட்டுரையில் குறைந்தபட்சம் *தமிழ்நாட்டில் உள்ள அணைகள்* எனும் பகுப்பினை இடுதல் அவசியமானது ஆகும். *இந்தியா* அல்லது *தமிழ்நாடு* அல்லது *அணைகள்* எனும் பகுப்பினை இடுதல் பொருத்தமற்றது. இது பொதுப்படையாக (generic) இருக்கும்.
- எடுத்துக்காட்டு: ***' எனும் பகுப்பினை இட்டபிறகு, ***' எனும் பகுப்பினையும் இடுதல் தேவையற்றது. ஏனெனில் *தமிழ்நாட்டில் உள்ள அணைகள்* எனும் பகுப்பு, *இந்திய அணைகள்* எனும் **தாய்ப்பகுப்பினுள்** அடங்கும்.
- *சேலம் மாவட்டத்திலுள்ள அணைகள்* பகுப்பினை இக்கட்டுரையில் இட்டிருத்தல் மிகவும் சிறப்பானது ஆகும்.
- தெளிவான புரிதலுக்கு :
# விக்கிப்பீடியா:பகுப்பாக்கம்

## நெறிமுறைகள்

### பகுப்பிற்குள் சீரமைப்பு

1. பகுப்பிற்கான முதன்மைக் கட்டுரையில், பகுப்பை இவ்வாறு குறிப்பிட வேண்டும்:
1. பகுப்பில் அடங்கும் வார்ப்புருவில், பகுப்பை இவ்வாறு குறிப்பிட வேண்டும்:  
புரிதலுக்கு, காண்க: [[:
# விக்கிப்பீடியா:பகுப்பாக்கம்

## நெறிமுறைகள்

### பொருத்தமற்ற பகுப்பாக்கம்

எவரும் ஒரு கட்டுரையைத் திருத்தலாம். அத்துடன் கேள்விக்குரிய பகுப்பாக்கத்தை நீக்கலாம். ஒரு கட்டுரையில் 'தவறான' அல்லது 'பொருத்தமற்ற' பகுப்பு இருந்தால், கட்டுரையிலிருந்து அந்த பகுப்பை அகற்றி, அதை (பொருத்தமான) மிகவும் சரியான பகுப்புடன் மாற்றவும்.
# விக்கிப்பீடியா:பகுப்பாக்கம்

## பராமரிப்புப் பணிகளுக்கான பகுப்புகள்

- கட்டுரையில் [[காணொளி இருந்தால், :
- கட்டுரையில் [[இயங்குபடம் இருந்தால், :
# விக்கிப்பீடியா:பகுப்பாக்கம்

## துறைசார்ந்த வழிகாட்டல்கள்

### தமிழ்த் திரைப்படம்

- இந்தியாவில் தயாரிக்கப்படும் தமிழ்த் திரைப்படங்கள் குறித்த கட்டுரைகள், கீழ்க்காணும் பகுப்புகளைக் கொண்டிருத்தல் அவசியம்:
- [[:
-
# விக்கிப்பீடியா:பகுப்பாக்கம்

## துறைசார்ந்த வழிகாட்டல்கள்

### நபர்கள்

- பிறந்த ஆண்டு, வாழும் நபர்கள் அல்லது இறந்த ஆண்டு போன்ற பகுப்புகள் நன்று. அத்தோடு, அக்கட்டுரை எதற்காக சிறப்புடையது என்பதை அறிந்து அந்தப் பகுப்பினை இடுதல் அவசியம்.
# விக்கிப்பீடியா:பகுப்பாக்கம்

## துறைசார்ந்த வழிகாட்டல்கள்

### இயற்கை அழிவுகள்

- துல்லியமான பகுப்பினை இட வேண்டும். எடுத்துக்காட்டு: [[2023 சாவோ பாவுலோ வெள்ளம் மற்றும் நிலச்சரிவு எனும் கட்டுரையில் இடப்பட்டுள்ள பகுப்புகள் - :
# விக்கிப்பீடியா:பகுப்பாக்கம்

## கருவிகள்

- [[விக்கிப்பீடியா:விரைவுப்பகுப்பி - பகுப்புகளைச் சேர்க்க அல்லது நீக்க பயன்படும் கருவி
**இணைய கருவிகள்** -
- Petscan கருவி - பகுப்புகளை ஆராய்வதற்கு பயன்படும் கருவி
- பகுப்பு நிறைவி - ஒரு குறிப்பிட்ட பகுப்பிற்காக, பிற விக்கியின் பகுப்பில் இருக்கும் பகுப்பு உறுப்பினர்களை கண்டறிவதற்கு (உ.ம். :
# விக்கிப்பீடியா:பகுப்பாக்கம்

## செயலாக்கத் திட்டங்கள்

1. [[விக்கிப்பீடியா:பகுப்பாக்கம்/பகுப்புகள் ஒழுங்கமைவு
# ஒ.ச.நே + 06:00

**ஒ. ச. நே.** (*UTC*) என்றால் ஒருங்கிணைந்த சர்வதேச நேரம் (*Universal Time Code*). **ஒ. ச. நே.+6** (*UTC+06:00*) என்றால் பூமியின் ஓர் இடத்தில் 6 மணி நேரத்தை ஈடுசெய்யும் ஓர் இனங்காட்டியாகும். இதை ஒருங்கிணைவித்த பொதுநேரம் அல்லது கிரீன்விச் பொதுநேரம் என்றும் அழைக்கலாம்.
# ஒ.ச.நே + 06:00

## நிலையான நேரம் (ஆண்டு முழுவதும்)

*முக்கிய நகரங்கள்: டாக்கா, அல்மாத்தி, ஓம்சுக்*
# ஒ.ச.நே + 06:00

## நிலையான நேரம் (ஆண்டு முழுவதும்)

### தெற்கு ஆசியா

- – வங்காளதேச சீர் நேரம்
- – பூட்டான் திட்ட நேரம்
-
- பிரித்தானிய இந்தியப் பெருங்கடல் மண்டலம்
# ஒ.ச.நே + 06:00

## நிலையான நேரம் (ஆண்டு முழுவதும்)

### நடு ஆசியா

- - கசக்கஸ்தான் நேரம்
- அக்தோபு, அதிராவ், கைசைலோர்தா, மங்கைசுதவு மற்றும் மேற்கு கசக்கஸ்தான் மாகாணங்கள் தவிர
- – கிர்கிசுத்தான் நேரம் (ஆகத்து 12, 2005 முதல்)
# ஒ.ச.நே + 06:00

## நிலையான நேரம் (ஆண்டு முழுவதும்)

### வட ஆசியா

- – ஓம்சுக் நேரம்
- உருசிய சைபீரிய நடுவண் மாவட்டம்
- ஓம்சுக் மாகாணம்
# ஒ.ச.நே + 06:00

## அதிகாரப்பூர்வ ஒ.ச.நே. + 06:00 மற்றும் புவியியல் ரீதியான ஒ.ச.நே. + 06:00 ஆகிய இரண்டிற்குமான முரண்பாடுகள்

### ஒ.ச.நே. + 06:00 தீர்க்கரேகைக்குள் உள்ள மற்ற ஒ.ச.நே.ஐப் பயன்படுத்தும் பகுதிகள்

**ஒ.ச.நே + 05:00ஐப் பயன்படுத்தும் பகுதிகள்**  
உருசிய ஊரால் நடுவண் மாவட்டம், உருசியாவின் கிழக்குக் கோடிப் பகுதிகள்  
**ஒ.ச.நே + 05:30 பயன்படுத்தும் பகுதிகள்**  
இந்தியப் பகுதிகள்:  
- அசாம்
- மேகாலயா
- மேற்கு வங்காளம்
- நாகாலாந்து
- மணிப்பூர்
- திரிபுரா
- மிசோரம்
- அருணாசலப் பிரதேசம்
- பீகார்
- சிக்கிம்
- ஆந்திரப் பிரதேசத்தின் வடகிழக்குப் பகுதிகள்
- உத்தரப் பிரதேசத்தின் கிழக்குப் பகுதிகள்
- சத்தீசுகரின் வடகிழக்குப் பகுதிகள்
- பெரும்பாலான ஒடிசா
- அந்தமான் நிக்கோபார் தீவுகள்  
**ஒ.ச.நே + 05:45ஐப் பயன்படுத்தும் பகுதிகள்**  
தலைநகரம் காட்மாண்டுவுடன் பெரும்பாலான நேபாளம்  
**ஒ.ச.நே.+06:30ஐப் பயன்படுத்தும் பகுதிகள்**  
தலைநகரம் நைப்பியிதோ உட்பட பெரும்பாலான மியான்மார்  
கொக்கோசு (கீலிங்) தீவுகள்  
**ஒ.ச.நே.+07:00ஐப் பயன்படுத்தும் பகுதிகள்**  
தலைநகரம் பந்தா அச்சே உட்பட பெரும்பாலான அச்சே மாகாணம் மற்றும் இந்தோனேசியாவின் மேற்குக் கோடிப் பகுதிகள்  
மங்கோலியாவின் மேற்குக் கோடிப் பகுதிகள்  
உருசியப் பகுதிகள்:  
- கிராஸ்னயார்ஸ்க் பிரதேசத்தின் பெரும் பகுதி
- துவா
- அக்காசியா
- அல்த்தாய் குடியரசு
- அல்த்தாய் பிரதேசம்
- கெமரோவோ மாகாணம்
- நோவசிபீர்சுக் மாகாணத்தின் சிறு பகுதிகள்
- தோம்சுக் மாகாணத்தின் பகுதிகள்
**ஒ.ச.நே + 08:00ஐப் பயன்படுத்தும் பகுதிகள்**  
மேற்கு மங்கோலியா  
சீனப் பகுதிகள்:  
- பெரும்பாலான திபெத் தன்னாட்சிப் பகுதி
- பெரும்பாலான சிஞ்சியாங் ("சிஞ்சியாங்கில் பயன்பாடு என்பதையும் காண்க")
# ஒ.ச.நே + 06:00

## அதிகாரப்பூர்வ ஒ.ச.நே. + 06:00 மற்றும் புவியியல் ரீதியான ஒ.ச.நே. + 06:00 ஆகிய இரண்டிற்குமான முரண்பாடுகள்

### ஒ.ச.நே. + 06:00 தீர்க்கரேகைக்கு வெளியே உள்ள ஒ.ச.நே.+ 06:00ஐப் பயன்படுத்தும் பகுதிகள்

#### 52°30' கிழக்கு மற்றும் 67°30' கிழக்குக்கு இடைப்பட்ட பகுதிகள் (ஒ.ச.நே.+ 04:00க்குள் வரும் பகுதிகள்)

கசக்கஸ்தானின் பகுதிகள்:  
- கோசுதனாய்
- துருக்கிசுதானின் சிறு பகுதிகள்
- கரகந்தா மாகாணத்தின் மேற்குக் கோடிப் பகுதிகள், அக்குமோலா, வடக்கு கசக்கசுத்தான்
# ஒ.ச.நே + 06:00

## அதிகாரப்பூர்வ ஒ.ச.நே. + 06:00 மற்றும் புவியியல் ரீதியான ஒ.ச.நே. + 06:00 ஆகிய இரண்டிற்குமான முரண்பாடுகள்

### ஒ.ச.நே. + 06:00 தீர்க்கரேகைக்கு வெளியே உள்ள ஒ.ச.நே.+ 06:00ஐப் பயன்படுத்தும் பகுதிகள்

#### 67°30′ கிழக்கு மற்றும் 82°30′ கிழக்குக்கு இடைப்பட்ட பகுதிகள் (ஒ.ச.நே.+ 05:00க்குள் வரும் பகுதிகள்)

கிர்கிசுத்தான்  
பிரித்தானிய இந்தியப் பெருங்கடல் பகுதி  
உருசியா  
- ஓம்சுக் மாகாணம்  
கசக்கஸ்தான், அதன் பெரும்பாலான பகுதிகள்:  
- துருக்கிசுத்தான்
- கரகந்தா
- வடக்கு கசக்கஸ்தான்
- அம்கோலா, நாட்டின் தலைநகரம் அஸ்தானா உட்பட
# பொலோனியம் டையாக்சைடு

## கட்டமைப்பு

அறை வெப்பநிலையில் பொலோனியம் டையாக்சைடு முக மைய கனசதுர புளோரைட்டு படிகக் கட்டமைப்பைக் கொண்டுள்ளது. உயர்வெப்பநிலைக்கு இதை சூடுபடுத்துகையில் நாற்கோணக படிகக் கட்டமைப்புக்கு மாற்றமடைகிறது. கனசதுர வடிவம் வெளிர் மஞ்சள் நிறத்தோடும் நாற்கோணக வடிவம் சிவப்பு நிறத்தோடும் காணப்படுகிறது. தொடர்ந்து சூடாக்கும்போது பொலோனியம் டையாக்க்சைடு கருப்பாகவும் 885 °செல்சியசு வெப்பநிலை எனப்படும் பதங்கமாகும் வெப்பநிலையில் சாக்கலேட்டு நிறமாகவும் மாறுகிறது.
# பொலோனியம் டையாக்சைடு

## தோற்றம்

இயற்கையில் பொலோனியம் பற்றாக்குறை காரணமாகவும் மற்றும் 250 பாகை செல்சியசு என்ற அதிக வெப்பநிலை தேவை காரணமாகவும் பொலோனியம் டையாக்சைடு இயற்கையாக தோன்றுவதில்லை .
பொட்டாசியம் ஐதராக்சைடுடன் அல்லது பொட்டாசியம் நைட்ரேட்டுடன் பொலோனியம் டையாக்சைடு காற்றில் வினைபுரிந்து நிறமற்ற பொட்டாசியம் போலோனைட்டை (K 2 PoO 3 ) தருகிறது: :  
:PoO<sub>2</sub> + 2 KOH → K<sub>2</sub>PoO<sub>3</sub> + H<sub>2</sub>O
:PoO<sub>2</sub> + 2 KNO<sub>3</sub> → K<sub>2</sub>PoO<sub>3</sub> + 2 NO  
பொலோனியம் டையாக்சைடு போலோனைட் எதிர்மின் அயனியுடன் ( PoO2−3 ) நெருக்கமாக தொடர்புடையதாகும். இது பொலோனியம் டிரையாக்சைடும் பொலோனேட்டு எதிர்மின் அயனிக்கும் இடையிலான உறவைப் போன்றது.
# பொலோனியம் டையாக்சைடு

## பயன்கள்

பொலோனியம் டையாக்சைடு அடிப்படை ஆராய்ச்சிக்கு பயன்படுவதற்கு அப்பாற்பட்டு வெளியே எந்தப் பயனும் இதற்கில்லை .
# பொலோனியம் டையாக்சைடு

## முன்னெச்சரிக்கை

பொலோனியம் டையாக்சைடு போன்ற அனைத்து பொலோனியம் சேர்மங்களும் மிகவும் கதிரியக்கத்தன்மை கொண்டவை, எனவே அவை கையுறை பெட்டியில் கையாளப்பட வேண்டும். கையுறை பெட்டியை மேலும் ஒரு கையுறை பெட்டியைப் போன்ற மற்றொரு பெட்டியில் வைத்து மூடப்பட வேண்டும், கதிரியக்க பொருட்கள் வெளியேறாமல் தடுக்க கையுறை பெட்டியை விட சற்றே குறைந்த அழுத்தத்தில் பராமரிக்கப்பட வேண்டும். இயற்கை இரப்பரால் செய்யப்பட்ட கையுறைகள் பொலோனியத்திலிருந்து வரும் கதிர்வீச்சுக்கு எதிராக போதுமான பாதுகாப்பை அளிக்காது; அறுவை சிகிச்சை கையுறைகள் அவசியம். நியோபிரீன் கையுறைகள் இயற்கை இரப்பரை விட பொலோனியத்தின் கதிர்வீச்சை எதிர்த்து கவசப்படுத்துகின்றன .
# பிரசியோடைமியம்(III,IV) ஆக்சைடு

## கட்டமைப்பு

கனசதுர புளோரைட்டு கட்டமைப்பை பிரசியோடைமியம்(III,IV) ஆக்சைடு ஏற்றுக் கொள்கிறது என்பதை எக்சு-கதிர் படிகவியல் ஆய்வுகள், ஊடுருவி எதிர்மின்னி நுண்ணோக்கி ஆய்வு, அலகிடு எதிர்மின்னி நுண்ணோக்கி ஆய்வு முறைகள் உறுதிபடுத்துகின்றன. பிரசியோடைமியம் அயனிகள் Pr(III) மற்றும் Pr(IV) ஆகிய கலப்பு இணைதிறன் நிலைகளுடன் காணப்படும் ஓர் ஆக்சிசன் குறைவு பிரசியோடைமியம்(IV) ஆக்சைடு (PrO2) என்று இச்சேர்மத்தை கருதமுடியும். சேர்மத்தின் வினையூக்கிப் பண்பு இந்த ஆக்சைடை பல்வேறு பயன்பாடுகளுக்கு அடையாளமாக்குகிறது.
# பிரசியோடைமியம்(III,IV) ஆக்சைடு

## தயாரிப்பு

வெப்பத்தாற் பகுப்பு, உப்பு உருகல் முறை, சுண்ணமாக்கல் முறை வீழ்படிவாக்கல் முறை போன்ற திண்ம-நிலை தயாரிப்பு முறைகளில் பிரசியோடைமியம் ஆக்சைடு நுண் துகள்கள் பொதுவாக உற்பத்தி செய்யப்படுகின்றன சேர்மம் வழக்கமாக 500 பாகை செல்சியசு வெப்பநிலைக்கு மேலான உயர் வெப்பநிலையில் காற்றில் சூடுபடுத்தப்படும்போது பிரசியோடைமியம்(III,IV) ஆக்சைடு உருவாகிறது. பிற கரிம முன்னோடிச் சேர்மங்களான பிரசியோடைமியம் ஆக்சலேட்டு மற்றும் மலோனேட்டு போன்றவற்றை பயன்படுத்தியும் இதை தயாரிக்கலாம.
இந்த பயன்பாடு நச்சுத்தன்மை மிக்க கார்பன் மோனாக்சைடை நச்சற்ற கார்பன் டை ஆக்சைடாக மாற்றுவதில் பயனுள்ளதாக இருக்கும் என கருதப்படுகிறது.  
சிலிக்கா, சிர்க்கோண் போன்றவற்றுடன் பிரசியோடைமியம்(III, IV) ஆக்சைடு சேர்த்து பீங்கான் மற்றும் கண்ணாடிகளில் பயன்படுத்தப்படும் நிறமிகள் தயாரிப்பில் பயன்படுத்தப்படுகிறது.
# உருபீடியம் ஆக்சைடு

**ருபீடியம் ஆக்சைடு** *(Rubidium oxide)* என்பது Rb<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தண்ணீருடன் ருபீடியம் ஆக்சைடு தீவிரமாக வினைபுரிகிறது. எனவே இச்சேர்மம் இயற்கையில் தோன்றுமென எதிர்பார்க்க இயலாது. கனிமங்களில் காணப்படும் ருபீடியம் சேர்மத்தின் உள்ளடக்கம் அதன் மூலக்கூற்று வாய்ப்பாட்டிலிருந்தே கணக்கிடப்பட்டும் மேற்கோளிடப்பட்டும் கூறப்படுகிறது. நடைமுறையில் ருபீடியம் தனிமம் சிலிக்கேட்டு அல்லது அலுமினோ சிலிக்கேட்டின் ஒரு பகுதிக்கூறாக அதிலும் குறிப்பாக ஒரு மாசாகவே கலந்துள்ளது. லெபிதொலைட்டு (KLi2Al(Al,Si)3O10(F,OH)2 ) என்ற கனிமமே ருபீடியத்தின் பிரதானமான மூலப்பொருளாகும். சில சமயங்களில் மேற்கண்ட வாய்ப்பாட்டிலுள்ள பொட்டாசியத்தை ருபீடியம் இடப்பெயர்ச்சி செய்கிறது.  
ருபீடியம் ஆக்சைடு மஞ்சள் நிறத்துடன் காணப்படும் ஒரு திண்மமாகும். சோடியம் ஆக்சைடு (Na2O), பொட்டாசியம் ஆக்சைடு ( K2O) மற்றும் சீசியம் ஆக்சைடு (Cs2O) போன்ற வேதிச் சேர்மங்கள் இதனுடன் தொடர்புடைய சேர்மங்களாகும்.  
கார உலோக ஆக்சைடுகள் M2O (M = Li, Na, K, Rb) எதிர்புளோரைட்டு கட்டமைப்பில் படிகமாகின்றன. எதிர்புளோரைட்டு கட்டமைப்பு நோக்குருவில் எதிர்மின் அயனிகள் மற்றும் நேர்மின் அயனிகளின் நிலைகள் தலைகீழாக மாறுகின்றன. கால்சியம் புளோரைட்டில் உள்ளபடி ருபீடியம் அயனிகள் 8 கனசதுர ஒருங்கிணைப்புகளும் ஆக்சைடு அயனிகள் 4 நான்முக ஒருங்கிணைப்புகளும் கொண்டுள்ளன .
# உருபீடியம் ஆக்சைடு

## பண்புகள்

மற்ற கார உலோக ஆக்சைடுகள் போலவே ருபீடியம் ஆக்சைடும் (Rb<sub>2</sub>O) ஒரு வலிமையான காரமாக செயல்படுகிறது. தண்ணீருடன் ருபீடியம் ஆக்சைடு தீவிரமாக வினைபுரிந்து ருபீடியம் ஐதராக்சைடு உருவாகிறது. இதுவோர் வெப்ப உமிழ்வு வினையாகும்.  
:Rb<sub>2</sub>O + H<sub>2</sub>O → 2 RbOH  
தண்ணீருடன் தீவிரமாக வினைபுரிகிறது என்பதால் ருபீடியம் ஆக்சைடு ஒரு நீருறிஞ்சி என கருதப்படுகிறது. சூடுபடுத்தும்பொது ருபீடியம் ஆக்சைடு ஐதரசனுடன் வினைபுரிந்து ருபீடியம் ஐதராக்சைடாகவும், ருபிடியம் ஐதரைடாகவும் உருவாகிறது:  
::Rb<sub>2</sub>O + H<sub>2</sub> → RbOH + RbH
# உருபீடியம் ஆக்சைடு

## தயாரிப்பு

ஆய்வகப் பயன்பாட்டில் ருபீடியம் ஐதராக்சைடே ருபீடியம் ஆக்சைடிற்குப் பதிலாக பயன்படுத்தப்படுகிறது. RbOH சேர்மத்தை வர்த்தக முறையில் வாங்க முடியும். ஐதராக்சைடு மிகவும் பயனுள்ள ஒரு சேர்மம் ஆகும். ஆனால் சுற்றுச்சுழல் ஈரப்பதத்தில் குறைந்த வினைத் திறன் கொண்டதாகும். ஆக்சைடைக்காட்டிலும் குறைந்த செலவு தரக்கூடியதும் ஆகும்.  
பெரும்பாலான உலோக ஆக்சைடுகள் போல , ருபீடியம் ஆக்சைடை (Rb<sub>2</sub>O) தயாரிக்க ருபீடியம் உலோகத்தை ஆக்சிசனேற்றம் செய்து தயாரிக்க இயலாது. மாறாக நீரிலி நைட்ரேட்டை ஒடுக்க வினைக்கு உட்படுத்தி தயாரிக்கலாம்:  
:10 Rb + 2 RbNO<sub>3</sub> → 6 Rb<sub>2</sub>O + N<sub>2</sub>  
குறிப்பாக உலோக ஐதராக்சைடுகளை நீர் நீக்கம் செய்து ருபீடியம் ஆக்சைடு தயாரிக்க இயலாது. மாறாக ஐதராக்சைடு சிதைவுக்கு உட்படுத்தப்பட்டு ஆக்சைடு தயாரிக்கப்படுகிறது. இவ்வினையில் ருபீடியம் உலோகத்தைப் பயன்படுத்தி ஐதரசன் ஒடுக்கப்படுகிறது.  
:2 Rb + 2 RbOH → 2 Rb<sub>2</sub>O + H<sub>2</sub>  
ருபீடியம் உலோகம் ஆக்சிசனுடன் வினைபுரிகிறது. இதனால் விரைவில் காற்றில் ஒளிமங்கச் செய்கிறது. நிறம் மங்கும் செயல்முறை ஒரு வண்ண நிகழ்வாகும். வெண்கல நிற Rb<sub>6</sub>O வழியாக, செப்பு நிற Rb<sub>9</sub>O<sub>2</sub> சேர்மத்தை அடைகிறது.
ருபீடியம் சேர்மத்தின் ஆக்சிசனேற்ற இறுதி வடிவம் (RbO<sub>2</sub>) என்ற ருபீடியம் மீயாக்சைடு ஆகும்:
:Rb + O<sub>2</sub> → RbO<sub>2</sub>
இந்த மீயாக்சைடு பின்னர் மிகையளவு ருபீடியம் உலோகத்தின் உதவியால் ஒடுக்கப்பட்டு Rb<sub>2</sub>O உருவாகிறது:
:3 Rb + RbO<sub>2</sub> → 2 Rb<sub>2</sub>O
# ருத்தேனியம்(IV) ஆக்சைடு

**ருத்தேனியம்(IV) ஆக்சைடு** *(Ruthenium(IV) oxide)* என்பது RuO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ருத்தேனியம் தனிமத்தின் மிகப் பொதுவான ஆக்சைடுகளில் ருத்தேனியம்(IV) ஆக்சைடும் ஒன்றாகும். இது கருப்பு நிறத்தில் ஒரு திண்மமாக கானப்படுகிறது. குளோரின் மற்றும் குளோரின் ஆக்சைடுகளை தயாரிக்க உதவும் மின் வினையூக்கியாக ருத்தேனியம்(IV) ஆக்சைடு பரவலாகப் பயன்படுகிறது. பல டையாக்சைடுகளைப் போல ருத்தேனியம்(IV) ஆக்சைடு உரூட்டைல் கட்டமைப்பை ஏற்றுக் கொள்கிறது.ருத்தேனியம் டையாக்சைடு என்ற பெயராலும் அழைக்கப்படுகிறது.
# ருத்தேனியம்(IV) ஆக்சைடு

## தயாரிப்பு

ருத்தேனியம் டிரை குளோரைடு சேர்மத்தை ஆக்சிசனேற்றம் செய்து ருத்தேனியம்(IV) ஆக்சைடு தயாரிக்கலாம். கிட்டத்தட்ட விகிதவியல் அளவுகளில் ருபீடியம் ஆக்சைடு (RuO<sub>2</sub>) ஒற்றை படிகங்கள் உருவாகின்றன. கடத்தும் முகவராக ஆக்சிசன் செயற்பட்டு வேதியியல் ஆவி போக்குவரத்து முறையில் மேற்கண்ட ஒற்றைப் படிகங்கள் கிடைக்கும் மின்னியல் ரீதியாக உறுதிப்படுத்தப்பட்ட ருத்தேனியம் டையாக்சைடு நீரேற்றின் திரவக்கூழை ருத்தேனியம் டெட்ராக்சைட்டின் தன்னியக்கக் குறைத்தல் வினையை பயன்படுத்துவதன் மூலம் தயாரிக்கலாம். இவ்வினையில் உருவாகும் விளைபொருள் துகள்களை 40 நானோ மீட்டர் – 160 நானோ மீட்டர் விட்டம் அளவுள்ள சீரான கோளங்களை உள்ளடக்கியதாக கட்டுப்படுத்தலாம்.  
ருத்தேனியம் டையாக்சைடு 1200 பாகை செல்சியசு வெப்பநிலையில் கொதிக்கிறது. இது எளிதில் தீப்பற்றாது. நீரில் கரையாது. கொதிநிலை வெப்பநிலையில் இது பதங்கமாகிறது.
# ருத்தேனியம்(IV) ஆக்சைடு

## பயன்கள்

ஐதரசன் குளோரைடை ஆக்சிசனேற்றம் செய்து குளோரின் உற்பத்தி செய்யும் சுமிட்டோமோ- டீக்கன் செயல்முறையின் வினையூக்கியில் ருத்தேனியம்(IV) ஆக்சைடு முக்கிய அங்கமாக பயன்படுத்தப்படுகிறது .
RuO 2 சேர்மத்தை பல சூழ்நிலைகளில் வினையூக்கியாகப் பயன்படுத்தலாம். கார்பன் மோனாக்சைடும் ஐதரசனும் சேர்ந்த கலவையை நீர்ம ஐதரோகார்பனாக மாற்றும் பிசர்-டிராப்சு செயல்முறை, ஏபர்-போசுச் செயல்முறை மற்றும் பல்வேறு எரிபொருள் கலங்களின் மின்வாய்கள் போன்றவை சில குறிப்பிடத்தக்க வினைகள்.ஆகும்.  
கண்ணாடி, ஒளியியல் கருவிகள், பீங்கான் போன்ற பயன்பாடுகளுக்கு ருத்தேனியம்(IV) ஆக்சைடின் கரையாத தன்மையும் வெப்ப இயங்கியல் ரீதியாக உயர் நிலைப்புத் தன்மையுடன் இருக்கும் பண்பும் மிகுந்த பயனளிக்கின்றன. நீரிய அமிலங்களில் மின்சுமையை நன்றாக சேமித்து வைக்கும் தன்மையை பெற்றுள்ளது. ஆக்சைடு உப்புகள் பொதுவாக மின்சாரத்தை கடத்தாது. இருப்பினும் சில பெரோவ்சிகைட்டு கட்டமைப்பிலுள்ள ஆக்சைடுகள் திண்ம ஆக்சைடு எரிபொருள் கலன்களின் எதிர்மின் முனைகளிலும், ஆக்சிசன் உற்பத்தி திட்டங்களிலும் பயன்படுகின்றன.
# ருத்தேனியம்(IV) ஆக்சைடு

## சாத்தியமான மற்றும் முக்கிய பயன்பாடுகள்

குளோரினின் மின்னாற்பகுப்பு முறை உற்பத்திக்காக பயன்படும் தைட்டானியம் நேர்மின்முனையில் பூசி ஒருங்கிணைந்த மின் சுற்றுகள் தயாரிக்க ருத்தேனியம்(IV) ஆக்சைடு விரிவாகப் பயன்படுத்தப்படுகிறது.. ருத்தேனியம் ஆக்சைடு மின்தடைகளை 02 < வெப்பம் < 4 கெல்வின். வெப்பநிலை வரம்பில் உணர்திறன் வெப்பநிலை மானிகளாகப் பயன்படுத்தலாம். மீமின்தேக்கிகளில் தீவிர செயலில் உள்ள பொருளாகவும் பயன்படுத்தப்படலாம், ஏனெனில் இது மிக அதிக மின்சுமை பரிமாற்ற திறன் கொண்டுள்ளதாக உள்ளது. .ருத்தேனியம் ஆக்சைடு நீரிய நிலைக் கரைசல்களில் பயன்படுத்தப்படும்போது மின்சுமையை சேமிக்கும் திறனைக் கொண்டுள்ளது.. கந்தக அமிலத்தில் 200 பாகை செல்சியசு வெப்பநிலைக்கு குறைவான வெப்பநிலையில் ருத்தேனியம் (IV) ஆக்சைடின் சராசரி மின்திறன் 650 ஐ எட்டியுள்ளது இதன் கொள்ளளவு பண்புகளை மேம்படுத்துவதற்கான முயற்சிகளில், முன் தயாரிப்பு வேலைகளாக ருத்தேனியம் ஆக்சைடின் நீரேற்றம், அதன் படிகத்தன்மை மற்றும் துகள் அளவு ஆகியன சோதிக்கப்பட்டது..
# தெலூரியம் டையாக்சைடு

**தெலூரியம் டையாக்சைடு** *(Tellurium dioxide)* என்பது TeO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெலூரியம் தனிமத்தின் திண்ம நிலை ஆக்சைடு தெலூரியம் டையாக்சைடு ஆகும். தெலூரியம் டையாக்சைடு இரண்டு வடிவங்களில் காணப்படுகிறது. மஞ்சள் நிறத்தில் காணப்படும் செஞ்சாய் சதுர தெலூரைட்டு (β-TeO2) கனிமம் பீட்டா வடிவம் எனப்படுகிறது. செயற்கை முறை தயாரிப்பான நிறமற்ற நாற்கோண ஆக்சைடு வடிவம் ஆல்பா வடிவம் பாராதெலூரைட்டு எனப்படுகிறது . பெரும்பாலான தெலூரியம் டையாக்சைடின் பண்புகள் ஆல்பா வடிவத்துடன் தொடர்புள்ளவையாகும் . 1245 பாகை செல்சியசு வெப்பநிலை அல்லது 2273 பாகை பாரன்கீட்டு வெப்பநிலையில் தெலுரியம் டையாக்சைடு கொதிக்கும்.
# தெலூரியம் டையாக்சைடு

## தயாரிப்பு

தெலூரியத்துடன் டையாக்சிசன் (O<sub>2</sub>) வினைபுரிவதால் பாராதெலூரைட்டு α-TeO<sub>2</sub> உருவாகிறது:. தெலூரியம் டையாக்சைடு ஓர் ஈரியல்பு நிலை ஆக்சைடு என்பதால் அது கரைந்திருக்கும் கரைசலுக்கு ஏற்ப அமிலமாகவும் காரமாகவும் இதனால் செயல்பட முடியும். அமிலங்களுடன் இச்சேர்மம் வினைபுரிந்து தெலூரியம் உப்புகளையும் காரங்களுடன் வினைபுரிந்து தெலூரைட்டுகளையும் இது கொடுக்கிறது. தெலூரிக் அமிலம் அல்லது தெலூரேட்டுகளாக தெலூரியம் டையாக்சைடை ஆக்சிசனேற்றம் செய்ய முடியும்.
பாராதெலூரைட்டை ( α-TeO2) உயர் அழுத்தத்தில் பீட்டா வடிவ தெலூரியம் டையாக்சைடாக மாற்றலாம். இரண்டு வகையான தெலூரியம் டையாக்சைடுகளிலும் ஒரு முக்கோண இரட்டைக் கூர்நுனி கோபுரத்தின் நான்கு மூலைகளில் ஆக்சிசன் அணுவுடன் கூடிய நான்கு ஒருங்கிணைவு தெலூரியம் அணுக்களை கொண்டுள்ளன. பாராதெலூரைட்டில் அனைத்து செங்குத்துகளும் ஒரு உரூட்டல் போன்ற அமைப்பைக் கொடுப்பதற்காக பகிரப்படுகின்றன, அங்கு O-Te-O பிணைப்பு கோணம் 140 பாகை ஆகும். ஆல்பா-தெலூரியம் டையாக்சைடு இருக்கும் முக்கோண இரட்டைக்கூர்நுனி தெலூரைட்டு இணைகளில் TeO4 அலகுகள் விளிம்புகளை செங்குத்துகளுடன் பகிர்ந்து கொண்டு ஓர் அடுக்கை உருவாக்குகின்றன.
# தெலூரியம் டையாக்சைடு

## பயன்கள்

ஒலிசார்ந்த ஒளியியல் கருவிகளில் இப்பொருள் பயனாகிறது.
ஓர் ஆக்சைடு அல்லது ஆலைடை இதனுடன் இரண்டாவது சேர்மமாக மோலார் அளவுகளில் சேர்த்து கண்னாடி தயாரிக்கலாம். தெலுரியம் டையாக்சைடு கண்ணாடிகள் உயர் ஒளிவிலகல் குறியீட்டெண்களை கொண்டவையாகும். மின்காந்த அலைமாலையின் நடுப்பகுதி அகச்சிவப்பு பகுதியில் செலுத்தப்படுகின்றன. எனவே ஒளியியல் துறையில் இது கவனிக்கப்பட்டும் ஆய்வுக்கு உட்பட்டும் வருகிறது. ஒளியியல் இழைகளின் பெருக்கத்தில் இது மிகுந்த பயனுள்ள ஒரு பொருளாக உள்ளது.
# தெலூரியம் டையாக்சைடு

## பாதுகாப்பு

TeO<sub>2</sub>ஒரு கருவளர்ச்சி குறைப்பியாகும்.
தெல்லூரியம் சேர்மங்கள் காற்றில் வெளிப்படும்போது எத்தில் தெலூரைடு உருவாதலால் சுவாசத்தின்போது பூண்டு போன்ற நெடி தோன்றுகிறது.
# சிலிக்கன் ஆக்சிநைட்ரைடு

**சிலிக்கன் ஆக்சிநைட்ரைடு** (*Silicon oxynitride*) என்பது SiOxNy. என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பீங்கான் வகை வேதிப்பொருள் என்று இச்சேர்மம் வகைப்படுத்தப்படுகிறது.சிலிக்கன் நைட்ரைடு ஆக்சைடு, டைநைட்ரைட்டு டைசிலிக்கான் ஆக்சைடு என்ற பெயர்களாலும் அழைக்கப்படுகிறது. படிக உருவமற்ற வடிவங்களில் சிலிக்கான் ஆக்சிநைட்ரைடின் இயைபு தொடர்ச்சியாக சிலிக்கா (SiO2), சிலிக்கன் நைட்ரைடு (Si3N4) இவற்றுக்கிடையில் மாறுபடுகிறது. Si2N2O சேர்மம் மட்டுமே ஒரே படிகநிலை இடைநிலைச் சேர்மமாகும் . சினோயிட்டு என்ற அரிய கனிமமாக இயற்கையில் சில விண்வீழ் கற்களில் சிலிக்கான் ஆக்சிநைட்ரைடு கிடைக்கிறது. ஆய்வகத்திலும் இந்த நிறமற்ற சேர்மத்தை தயாரிக்க முடியும் .
# சிலிக்கன் ஆக்சிநைட்ரைடு

## பண்புகள்

[[File:Sinoite.png|Crystal structure of Si<sub>2</sub>N<sub>2</sub>O இன் படிகக்கட்டமைப்பு. அணுக்கள்: சிவப்பு – O, நிலம் – N, சாம்பல் – Si.. சிலிக்கான் ஆக்சிநைட்ரைடின் மெல்லிய படலங்கள் பலவிதமான பிளாசுமா படிவு நுட்பங்களைப் பயன்படுத்தி சிலிக்கானின் மீது வளர்க்கப்படலாம். இவை நுண்மின்னணுவியலில் சிலிக்கான் டை ஆக்சைடு மற்றும் சிலிக்கான் நைட்ரைடுகளுக்கு மாற்றாக மின்கடத்தா அடுக்காக பயன்படுத்தப்படுகின்றன.
குறைந்த கசிவு மின்னோட்டமும் மற்றும் உயர் வெப்பநிலை நிலைத்தன்மையும் இதன் கூடுதல் சிறப்புகளாகும்.
இந்த மென் படலங்கள் ஒரு படிக உருவமற்ற அமைப்பைக் கொண்டுள்ளன, எனவே அவற்றின் வேதியியல் கலவை Si2N2O என்ற அமைப்பிலிருந்து பரவலாக விலகும் .
# மேலகா காட்சிக்கூடம், இந்தோனேசியா

**மேலகா காட்சிக்கூடம் (Melaka Gallery (Indonesia))** என்பதானது இந்தோனேஷியாவின் தலைநகரான ஜகார்த்தாவின் தம்போரா பகுதியினைச் சேர்ந்த ரோ மலாக்காவில் உள்ள மேலகா கலையைக் கொண்ட ஒரு அருங்காட்சியகம் ஆகும்.
# மேலகா காட்சிக்கூடம், இந்தோனேசியா

## ரோ மலாக்கா

ரோ மலாக்காவின் என்ற பெயர் அமைந்தது இரு விதமான கருத்துக்கள் கூறப்படுகின்றன. முதல் கருத்து சதுப்புநிலத்தினைக் குறிக்கின்ற இரண்டு சொற்களிலிருந்து ("சதுப்பு நிலத்திற்கு இந்தோனேசிய)) மற்றும் மலாக்கா (இந்திய நெல்லிக்காய்க்கான இந்தோனேசிய பெயர்) வந்ததாகும். ஆரம்ப காலங்களில், இந்த பகுதி சதுப்பு நிலமாகவும், இந்திய நெல்லிக்காய்கள் நிறைந்ததாகவும் இருந்ததாகக் கூறப்படுகிறது. மற்றொரு கருத்து, இந்தப் பெயரானது போர்த்துகீசிய சொற்களான ருவா மலாக்கா (மலாக்கா தெரு) என்பதிலிருந்து உருவானது என்பதாகும். முற்காலத்தில், இப்பகுதியானது படேவியாவில் உள்ள போர்த்துகீசிய கைதிகளைச் சிறைபிடித்து வைக்கின்ற சிறைச்சாலையாக பயன்படுத்தப்பட்டது. பின்னர் இப்பகுதியானது. சில மாற்றங்களுக்குப் பின்னர் படிப்படியாக ருவா மலாக்கா என அழைக்க ஆரம்ம்பிக்கப்படுகிறது, இறுதியில் ரோவா மலாக்கா ஆனது.
# மேலகா காட்சிக்கூடம், இந்தோனேசியா

## சிறப்பு

மேலகா காட்சிக்கூடம் மேலகா பகுதியில் அமைந்துள்ள, அதிகம் பிரபலமாகாத, சிலருக்கே தெரிந்த நிலையில் அமைந்துள்ள அருங்காட்சியகமாகும். அந்நகரின் முக்கியமான சுற்றுலா பகுதியாகக் கருதப்படுகின்ற புகித் பெரிங்கிட் என்ற இடத்திற்கு வெளிப்பகுதியில் இது அமைந்துள்ளது. அப்பகுதியில் அதிகமான அளவில் காலனிய காலத்தைச் சேர்ந்த கட்டடங்களும், மிகவும் சிறப்பான முறையில் அமைக்கப்பட்டுள்ள தோட்டங்களும் அமைந்துள்ளன. இவற்றுள் பெரும்பாலான பகுதிகள் மேலகா அரசாங்கத்தைச் சேர்ந்த அலுவலர்களால் பயன்படுத்தப்பட்டு வருகின்றன. அவற்றுள் சில அருங்காட்சியகங்களாக மாற்றப்பட்டு செயல்பட்டு வருகின்றன. அவ்வாறாக மாற்றப்பட்ட அருங்காட்சியகங்களில் இந்த காட்சிக்கூடமும் ஒன்றாகத் திகழ்கிறது. வரலாற்றை நேசிக்கின்ற ஆர்வலர்களுக்கு இந்த காட்சிக்கூடம் ரசிக்கத்தக்கதாக இருக்கும்.ஆனால் குழந்தைகள் மற்றும் சாதாரண சுற்றுலாப் பயணிகளுக்கு அந்த அளவிற்கு ஆர்வத்தை இந்த காட்சிக்கூடம் வழங்கவில்லை. இருப்பினும் மிகவும் பாதுகாக்கப்பட்ட நிலையில் காலனித்துவ காலத்தைச் சேர்ந்த கட்டடங்களை இங்கே காணும் அரிய வாய்ப்பு கிடைக்கிறது. புகிட் பெரிங்கிட் அமைந்துள்ள பகுதி முழுக்க முழுக்க இப்பகுதியில் காணப்படுகின்ற பிரித்தானிய காலத்திய அரசுக்கட்டடத்திற்கு ஒரு உதாரணமாக அமைந்துள்ளது
# மேலகா காட்சிக்கூடம், இந்தோனேசியா

## வரலாறு

மலாக்கா தெருவில் உள்ள ஒரு பழைய கட்டிடத்தை புதுப்பித்து இந்த காட்சிக்கூடம் அமைக்கப்பட்டது. இந்த காட்சிக்கூடம் அமைந்துள்ள தெருவின் இருப்பிடமானது அதன் பெயரோடு ஒத்துவருகின்ற நிலையில் தெரிவு செய்யப்பட்டது. மேற்கு ஜகார்த்தா அரசாங்கத்தின் ஒத்துழைப்புடன் இந்த காட்சிக்கூடம் கட்டப்பட்டது. இந்த காட்சிக்கூடம் 22 பிப்ரவரி 2013 ஆம் நாளன்று ஜகார்த்தா கவர்னர் ஜோகோ விடோடோ மற்றும் மேலகா முதல்வர் மொஹமட் அலி ருஸ்தம் ஆகியோரால் அதிகாரப்பூர்வமாக திறந்து வைக்கப்பட்டு செயல்பாட்டுக்கு வந்தது.
# மேலகா காட்சிக்கூடம், இந்தோனேசியா

## கட்டிடக்கலை

90மீ <sup>2</sup> தளப் பரப்பளவு கொண்ட கட்டடத்தில் இந்த காட்சிக்கூடம் அமைக்கப்பட்டுள்ளது &nbsp;
# மேலகா காட்சிக்கூடம், இந்தோனேசியா

## காட்சிப்பொருள்கள்

இந்த காட்சிக்கூடத்தில் மேலகா தொடர்பான படங்கள் மற்றும் புகைப்படங்கள் மற்றும் மேலலா தொடர்பான அனைத்தும் காட்சியில் உள்ளன. அவற்றுள் மேலகாவினைச் சேர்ந்த தலைவர்கள், இருப்பிடங்கள், சுற்றுலா தலங்கள், அருங்காட்சியகங்கள், உயிரியல் பூங்காக்கள் போன்றவறையும் அவை தொடர்பானவையும் காட்சிப்படுத்தப்பட்டுள்ளன. இது மேலகா பற்றிய வரலாற்று மற்றும் கலாச்சார நூல்களையும் சில கைவினைப் பொருட்களையும் காட்சிப் பொருள்களாகக் கொண்டு அமைந்துள்ளது.
# மேலகா காட்சிக்கூடம், இந்தோனேசியா

## பார்வையாளர் நேரம்

மேலகா காட்சிக்கூடமானது திங்கள் கிழமை தவிர அனைத்து நாள்களிலும் காலை 9:00 மணி முதல் மாலை 4:00 மணி வரை பார்வையாளர்களுக்காகத் திறந்து வைக்கப்பட்டுள்ளது.
# லே மேயூர் அருங்காட்சியகம், பாலி

**லே மேயூர் அருங்காட்சியகம் (Le Mayeur Museum)** இந்தோனேசியாவின் பாலியில், சனூர் என்னுமிடத்தில் அமைந்துள்ள அருங்காட்சியகமாகும்.இன்னா கிராண்ட் பாலி பீச் ஓட்டலுக்கும் ஜலான் ஹாங் துவாவுக்கும் இடையில் இந்த அற்புதமான லே மேயூர் அருங்காட்சியகம் உள்ளது. பாலி நகரில் உள்ள சிந்தூமில் உள்ள சனூரின் கடற்கரை ஓரத்தில் இதனைக் காணலாம். இங்கு நினைவுப் பொருட்கள் மற்றும் கலைப்படைப்புகளை விற்கின்ற கடைகள் வரிசையாக அமைந்துள்ளன.
# லே மேயூர் அருங்காட்சியகம், பாலி

## லே மேயூர் வாழ்க்கை

கவர்ச்சிகரமான லே மேயூர் அருங்காட்சியகம் சனூரில் உள்ள முதல் அருங்காட்சியகம் என்ற பெருமையைப் பெற்றுள்ளது. இங்கு அட்ரியன்-ஜீன் லே மேயூர் டி மெர்பிரெஸின் படைப்புகள் மற்றும் பாலியின் பாரம்பரிய கலைப் பொருள்களும் உள்ளூர் கலைப்பொருள்களும் காட்சிப்படுத்தப்பட்டுள்ளன. இங்கு காட்சிப்படுத்தப்பட்டுள்ளவை அவர் இங்கு தங்கியிருந்தபோது சேகரித்ததாகும். லே மேயூர் தனது ஓவியங்களின் தளமாக அனைத்து வகையான பொருட்களையும் பயன்படுத்தி உள்ளார். அவற்றில் மரம், கேன்வாஸ், காகிதம், அட்டை மற்றும் ஒட்டு பலகை உள்ளிட்ட அனைத்தும் அடங்கும். புகழ்பெற்ற இந்த அருங்காட்சியகத்தில் பாலினீய கலாச்சாரம் மற்றும் அதன் கலை வரலாற்றை வெளிப்படுத்தும் கலைப்பொருள்கள் காட்சிப்படத்தப்பட்டுள்ளன. ஆண்டு முழுவதும் அருகிலுள்ள மற்றும் தொலைதூர இடங்களிலிருந்து ஏராளமான கலை ஆர்வலர்கள் இந்த அருங்காட்சியகத்திற்கு வந்து இங்குள்ள பொருள்களை பார்வையிட்டுச் செல்கின்றனர். லே மேயூரின் தனிப்பட்ட வரலாறு மற்றும் லே மேயரின் கலைப்படைப்புகளைக் கொண்டு அமைந்துள்ள, இந்த வசீகரிக்கும் லே மேயூர் அருங்காட்சியகம் முன்னர் மேற்கூறிய ஓவியர் மற்றும் அவரது மனைவியின் மாளிகையாக இருந்தது. பிரஸ்ஸல்ஸில் பிறந்த லே மேயூர் 1920 களில் உலகம் முழுவதும் சுற்றுப்பயணம் மேற்கொண்டவர் ஆவார். இக்காலகட்டம் அவரது சுற்றுப்பயணத்திலேயே கழிந்ததாகும். அவர் 1932 ஆம் ஆண்டில் பாலிக்குத் திரும்பி வந்தபோது, அதன் அழகுக்கு அவர் மிகவும் ஈர்க்கப்பட்டார். அவ்வாறு ஈர்க்கப்பட்டதும் அங்கு அவர் குடியேற முடிவு செய்தார். டென்பசருக்கு கிழக்குப் பகுதியில் அமைந்துள்ள கே கிளாண்டிஸ் என்னும் கிராமத்தில் குடிபுகுந்தார். அந்த சிறிய கிராமத்தில் வசித்து வந்த காலத்தில் அவர், மிகப் புகழ்பெற்ற பாரம்பரிய லெகாங் நடனக் கலைஞரான நி பொல்லோக் என்பவரைச் சந்தித்தார். அவரைச் சந்தித்தபோது அவருக்கு பதினைந்து வயதுதான் ஆகியிருந்தது. அந்த சந்திப்பிற்குப் பிறகு அவர்கள் திருமணம் செய்து கொண்டனர், அவள் அவருடைய ரசிகராக மாறினாள். உண்மையில் சொல்லப்போனால், அருங்காட்சியகத்தில் காட்சிக்கு வைக்கப்பட்டுள்ள லே மேயரின் பல ஓவியங்கள் அவளுடைய உருவப்படங்களே ஆகும்.
# லே மேயூர் அருங்காட்சியகம், பாலி

## காட்சிப்பொருள்கள்

கவர்ச்சிகரமான லே மேயூர் அருங்காட்சியகத்தில் எண்பது ஓவியங்கள் காட்சிப்படுத்தப்பட்டுள்ளன. அவை வெவ்வேறு ஊடகங்களில் உருவாக்கப்பட்டவை ஆகும். முதன்மைக் கட்டிடத்தில் பல செவ்வியல் பாலினியக் கலைக்கூறுகள் காட்சியில் உள்ளன. அவற்றுள் சிவப்பு நிற டெர்ராஸோ தரை ஓடுகள் மற்றும் செதுக்கப்பட்ட கல் சுவர்களும் அடங்கும். அருங்காட்சியகத்தின் அலங்காரங்கள் அழகாக செதுக்கப்பட்ட மரத்தால் கொண்டு அமைந்துள்ளன. மேலும் ஜன்னலில், பிரபலமான பலினீஸ் நிழல் பொம்மலாட்டங்களால் ஈர்க்கப்பட்ட வடிவங்கள் காட்சிப்படுத்தப்பட்டுள்ளன. அவை பிரசித்தி பெற்ற வேயாங்ஸ் என்று அழைக்கப்படுகின்றன. ஜன்னலை மூடுகின்ற கதவுகளில் இந்து காவியமான ராமாயணத்தின் கதை அற்புத சிற்பங்களாக வடிவமைக்கப்பட்டு செதுக்கப்பட்டுள்ளன. பாரம்பரிய நெய்த இழைகளின் பாலினிய கலைக்கூறுகள் கொண்ட அம்சத்துடன் அலங்கரிக்கப்பட்ட உட்புறத்தினைக் கொண்டு இந்த அருங்காட்சியகம் அமைந்துள்ளது. இந்த அருங்காட்சியகத்தில் இயற்கையான ஒளி வீசுவதைக் காணமுடியும். பிரம்மாண்டமான அருங்காட்சியகத்தின் வழியாக நடந்து செல்லும்போது லே மேயரின் படிப்பு அறைகள் மற்றும் கலை அரங்குகள், படுக்கையறைகள், நீண்ட தாழ்வாரங்கள் மற்றும் குளியலறைகள் போன்றவற்றைக் காண முடியும். அத்துடன் நி பொல்லோக்கின் வேனிட்டி கார்னர் எனப்படும் இடம் மற்றும் அழகான அறைகளை அங்கு காணமுடியும். காணவரும் அனைவரையும் மயக்கும் தன்மை கொண்ட இந்த லே மேயூர் அருங்காட்சியகத்தில் சிக்கலான செதுக்கப்பட்ட அலமாரிகள், ஏராளமான அளவிலான மலர் குவளைகள் மற்றும் நேர்த்தியுடன் செதுக்கப்பட்ட ஒரு பழங்கால எண்கோண தேக்கு மர அமைப்புகள் போன்றவற்றைக் காணலாம். அங்கு பல வகையான வீட்டு பொருட்களும் காட்சியில் வைக்கப்பட்டுள்ளன.
# லே மேயூர் அருங்காட்சியகம், பாலி

## இலக்கியம்

- Lenzi, Iola (2004). தென்கிழக்கு ஆசியாவின் அருங்காட்சியகங்கள் . சிங்கப்பூர்: தீவுக்கூட்ட பதிப்பகம். ப.  200 பக்கங்கள். ஐஎஸ்பிஎன்  <bdi> Lenzi, Iola (2004). </bdi> Lenzi, Iola (2004).
# நுசாந்தாராவின் நவீன மற்றும் தற்கால கலை அருங்காட்சியகம்

**நுசாந்தாராவின் நவீன மற்றும் தற்கால கலை அருங்காட்சியகம் (Museum of Modern and Contemporary Art in Nusantara)(MACAN)** இந்தோனேஷியாவில் ஜகார்த்தாவில் கேபோன் ஜேருக் என்னும் பகுதியில் அமைந்துள்ள ஒரு கலை அருங்காட்சியகமாகும். இந்தோனேசியாவில் நவீன மற்றும் சமகால இந்தோனேசிய மற்றும் சர்வதேச கலைகளின் சேகரிப்புகளைக் கொண்டு அமைந்துள்ள முதல் அருங்காட்சியகம் என்ற பெருமையை இது பெற்றுள்ளது. இந்த நவீன மற்றும் தற்கால கலை அருங்காட்சியகம் 7,107 சதுர மீட்டர் பரப்பளவு கொண்டது, காட்சிக்கூடத்தின் பரப்பளவு சுமார் 4,000 சதுர மீட்டர் ஆகும். டைம் பத்திரிகை வெளியிட்டுள்ள *உலகின் 100 சிறந்த இடங்கள் 2018* பட்டியலில் இந்த அருங்காட்சியகம் இடம் பெற்றுள்ளது. இந்த நவீன மற்றும் தற்கால கலை அருங்காட்சியகமானது நவம்பர் 2017 இல் பார்வையாளர்களுக்காகத் திறந்து வைக்கப்பட்டது.
# நுசாந்தாராவின் நவீன மற்றும் தற்கால கலை அருங்காட்சியகம்

## கலைப்படைப்புகள்

நுசாந்தாராவின் நவீன மற்றும் தற்கால கலை அருங்காட்சியகத்தில் ஜப்பானிய கலைஞரான யாயோய் குசாமாவின் 'முடிவற்ற பிரதிபலித்த அறை' உள்ளிட்ட, உலகெங்கிலும் இருந்து கொண்டு வரப்பட்டுள்ள 800 நவீன இந்தோனேசிய மற்றும் இந்தோனேசிய சமகால கலைப்படைப்புகளின் சேகரிப்பிலிருந்து சுமார் 90 படைப்புகள் பார்வையாளர்களுக்காகக் காட்சிப்படுத்தப்பட்டுள்ளன.
# நுசாந்தாராவின் நவீன மற்றும் தற்கால கலை அருங்காட்சியகம்

## கலைப்படைப்புகள்

### ஓவியங்கள்

இந்த அருங்காட்சியகத்தில் கீழ்க்கண்டவை உள்ளிட்ட ஓவியங்கள் உள்ளன:  
- பெரும் விமர்சனம்: கோகோ கோலா, வாங் குவாங்கி
- பாகுயோ சந்தை, பெர்னாண்டோ சி. அமசோலோ
- பெட்டா பாலி டெங்கன் மாதா ஆங்கின், மிகுவல் கோவர்ரூபியாஸ்
- வைப் அவுட் # 1, எஃப்எக்ஸ் ஹர்சனோ
- சீனா சீனா, ஜு வீ
- லான்ஸ்காப் ஹிந்தியா, ராடென் சலே
- கான்டர் போஸ் ஜாவா, ராடென் சலே
- ஸ்வாலோஸ் நெஸ்ட், யாயோய் குசாமா
- சிந்தனை மற்றும் முறை, சூ பிங்
# நுசாந்தாராவின் நவீன மற்றும் தற்கால கலை அருங்காட்சியகம்

## கலைப்படைப்புகள்

### செயல்திறன் மற்றும் நிறுவல் கலைகள்

இந்த அருங்காட்சியகத்தில் தற்கால மற்றும் நவீன கலை ஓவியங்கள் மட்டுமே வரையறுக்கப்பட்டு காட்சிப்படுத்தப்படவில்லை. அவை தவிர சமகால பாணிகளையும் உள்ளடக்கிய பல்வேறு நிலையிலான உத்திகள், நுட்பங்கள் மற்றும் நிறுவல் கலைகள் காட்சிப்படுத்தப்பட்டுள்ளன.  
நுசாந்தாராவின் நவீன மற்றும் தற்கால கலை அருங்காட்சியகத்தில் பல்வேறு நிகழ்ச்சிகள் நடத்தப்படுகின்றன. அவற்றுள் நிறுவல் கலைகள் உள்ளிட்ட கலைகள் அடங்கும்.  
- கலைகள் திரும்புகின்றன, நுசாந்தாராவின் நவீன மற்றும் தற்கால கலை அருங்காட்சியகத்தின் சேகரிப்புகளை ஆராய்தல்
- ஏழு கதைகள், லீ மிங்வே
- ஒரு மில்லியன் ஆண்டுகள், காவராவில்
- கடந்த காலம் கடந்துவிடவில்லை, அரஹ்மியானி
- லைஃப் ஹார்ட் ரெயின்போ, யாயோய் குசாமா
- துனியா தலாம் பெரிட்டா
# நுசாந்தாராவின் நவீன மற்றும் தற்கால கலை அருங்காட்சியகம்

## சிறப்புகள்

உலகளவில் உள்ள பார்வையாளர்களுக்கு கலைஞர்கள் தம் கலையை வெளிப்படுத்துவதற்கான ஒரு சிறந்த தளமாக இந்த அருங்காட்சியகம் அமைந்துள்ளது. இந்தோனேசியாவில் உள்ள உள்ளூர் கலைஞர்களுக்கும், இந்தோனேசியாவிற்கு வெளியே உள்ள பிற நாடுகளைச் சேர்ந்த ஆர்வமுள்ள கலைஞர்களுக்கும் இந்த அருங்காட்சியகத்தில் அமைந்துள்ள சமகால கலை அரங்கில் தாம் உருவாக்கிய சிறப்பான படைப்புகளைப் பகிர்ந்துள்ள இங்கு அதிகமான வாய்ப்புகள் காத்திருக்கின்றன. இந்தோனேசியாவின் கல்வியை கலை, பண்பாடு மற்றும் அவற்றின் பரிமாற்றங்கள் மூலமாக தொழில்சார்ந்த நிலையில் வளர்ந்து வருகின்ற கலை வல்லுநர்களுக்கு தொழில்முறையில் மேம்பாடு அளிப்பதை முக்கியமான நோக்கமாக இந்த அருங்காட்சியகம் கொண்டு இயங்கி வருகிறது. வளர்ந்துவருகின்ற கலை சமுதாயத்திற்கு இது ஒரு வரப்பிரசாதமாக அமைகிறது. இந்த அருங்காட்சியகத்தின் சிறப்புக் கூறாக அங்கு அவ்வப்போது நடத்தப்படுகின்ற கண்காட்சிகளைக் கூறலாம். சிறப்பு நிகழ்ச்சிகள் மற்றும் கண்காட்சிகள் தொடர்ந்து நடத்தப்பட்டு வருகின்றன. இவ்வாறான நிகழ்வுகள் மூலமாக நுசாந்தாராவின் நவீன மற்றும் தற்கால கலை அருங்காட்சியகம் அனைத்து தரப்பினரையும், வயது பாரபட்சமின்றி ஈர்த்து விடுகின்றது.
# நுசாந்தாராவின் நவீன மற்றும் தற்கால கலை அருங்காட்சியகம்

## பார்வை நேரம்

நுசாந்தாராவின் நவீன மற்றும் தற்கால கலை அருங்காட்சியகம் ஏ.கே.ஆர் டவர் நிலை எம், ஜலான் பஞ்சாங் எண் 5 கெபோன் ஜெருக், ஜகார்த்தா பாரத் 11530, இந்தோனேசியா என்ற முகவரியில் அமைந்துள்ளது. பார்வையாளர்கள் இந்த அருங்காட்சியகத்தை செவ்வாய்க்கிழமை முதல் ஞாயிற்றுக்கிழமை வரையுள்ள நாள்களில் காலை 10 மணி முதல் மாலை 6 மணி வரை பார்வையிடலாம். இந்த அருங்காட்சியகத்திற்கு ஒவ்வொரு திங்கட்கிழமையும் விடுமுறை நாளாகும். அவ்வப்போது நடைபெறும் கண்காட்சிகளுக்கு சிறப்புக்கட்டணம் வசூலிக்கப்படுகிறது. குறைந்தபட்சம் 10 நபர்களைக் கொண்ட குழுக்களுக்கு சிறப்புக் கட்டணம் நிர்ணயிக்கப்பட்டுள்ளது.
# பாக்கித்தான் துடுப்பாட்ட அணியின் ஆத்திரேலியச் சுற்றுப்பயணம், 2019–20

## அணிகள்

| தேர்வு | இ20ப |  |  |  |
| --- | --- | --- | --- | --- |
| * டிம் பெயின் (த., இ.க.)
* பாட் கம்மின்ஸ் (து.த.)
* ட்ராவிஸ் ஹெட்
* கேமரன் பான்கிராஃப்ட்
* ஜோ பர்ன்ஸ்
* ஜோசு ஆசில்வுட்
* மார்னஸ் லபுஷேன்
* நேத்தன் லியோன்
* மைக்கேல் நேசர்
* ஜேம்ஸ் பட்டின்சன்
* ஸ்டீவ் சிமித்
* மிட்செல் ஸ்டார்க்
* மாத்தியூ வேட் (இ.க.)
* டேவிட் வார்னர் | * அசார் அலி (த.)
* முகமது அப்பாஸ்
* சகீன் அஃப்ரிடி
* இப்திகார் அகமது
* அபித் அலி
* பாபர் அசாம்
* கஷிஃப் பட்டி
* இம்ரான் கான்
* ஷான் மசூத்
* முகம்மது மூசா
* முகம்மது ரிஸ்வான் (இ.க.)
* அசாத் சஃபீக்
* நசீம் ஷா
* யாசிர் ஷா
* ஹரிஸ் சோகைல்
* இமாம் உல்-ஹக் | * ஆரோன் பிஞ்ச் (த.)
* அலெக்ஸ் கேரி (து.த, இ.க.)
* பாட் கமின்சு (து.த)
* ஆஷ்டன் அகார்
* சீன் அப்போட்
* 
கிளென் மாக்சுவெல்

* பென் மெக்டெர்மோட்
* கேன் ரிச்சர்ட்சன்
* டார்சி ஷார்ட்
* ஸ்டீவ் சிமித்
* பில்லி ஸ்டான்லேக்
* மிட்செல் ஸ்டார்க்
* ஆஷ்டன் டர்னர்
* ஆன்டிரியூ டை
* டேவிட் வார்னர்
* ஆடம் சாம்பா | * பாபர் அசாம் (த.)
* இப்திகார் அகமது
* ஆசிப் அலி
* முகம்மது ஆமீர்
* முகம்மது ஹஸ்னயின்
* முகம்மது இர்பான்
* ஷாதப் கான்
* முகம்மது மூசா
* உஸ்மான் காதீர்
* வகாப் ரியாஸ்
* முகம்மது ரிஸ்வான்
* குஷ்தில் ஷா
* ஹரிஸ் சோகைல்
* இமாம் உல்-ஹக்
* இமாத் வசிம்
* பகர் சமான் | } |